Na osnovu člana 39. Statuta Općine Fojnica („Službene novine Općine Fojnica“, broj: 4/08) i člana 6. stav 1. Pravilnika o kriterijima za dodjelu stipendija, broj: 01-05-972-8/11 od 13.10.2011.godine, Općinski načelnik, raspisuje

**Javni oglas
za dodjelu stipendija studentima općine Fojnica**

**I**

Raspisuje se Javni oglas za dodjelu 10 stipendija redovnim studentima općine Fojnica za akademsku 2011/2012 godinu.

**II**

Pravo na dodjelu stipendija imaju studenti koji ispunjavaju slijedeće uslove:

1. da su državljani Bosne i Hercegovine
2. da imaju prebivalište na području općine Fojnica
3. da su redovni studenti
4. da studiraju na fakultetima u Bosni i Hercegovini
5. da nisu ponavljali godinu studija
6. da ne primaju stipendiju od drugog davatelja ili studentski kredit
7. da nisu stariji od 26 godina

**III**

Prioritet pri dodjeli stipendije imat će studenti koji pohađaju fakultete za deficitarna zanimanja:

- građevinski fakultet
- arhitektonski fakultet
- turističko-ugostiteljski fakultet
- geodetski fakultet

U slučaju prijavljivanja više kandidata od planiranog broja za stipendiranje u ovoj akademskoj godini, prednost će imati studenti sa manjim prihodima po članu domaćinstva.

**IV**

Pravo na stipendiju može ostvariti jedan student iz porodice.

**V**

Ukupan iznos novčanih sredstava predviđen za stipendije iznosi 10.000,00 KM, a iznos pojedinačne stipendije bit će 100,00 (stotinu) KM

**VI**

Uz prijavu na Javni oglas kandidati su dužni priložiti sljedeće:

1. Prijavni obrazac (Info pult Općine Fojnica ili Web stranica
    Općine Fojnica, [kliknite ovdje za preuzimanje Obrasca St. 1](http://www.fojnica.ba/download/opcina-fojnica/javni_pozivi/stipendije_2011_obrazac_st-1.pdf))
2. Uvjerenje o državljanstvu - original ili ovjerena
     fotokopija (ne starije od šest mjeseci)
3. Originalno uvjerenje/potvrda da su redovni studenti
     visokoškolskih ustanova u Bosni i Hercegovini
4. Uvjerenje o prebivalištu (CIPS)
5. Ovjerena izjava od nadležne općinske službe da nije
     ostvario/la stipendiju ili kredit od drugog davaoca
     (Obrazac izjave St-2– Info pult Općine Fojnica ili Web stranica
     Općine Fojnica, [kliknite ovdje za preuzimanje Obrasca St. 2](http://www.fojnica.ba/download/opcina-fojnica/javni_pozivi/stipendije_2011_obrazac_st-2.pdf))
6. Izjava o zajedničkom domaćinstvu (Općina Fojnica ili Mjesna zajednica)
7. Dokaz o visini prihoda članova zajedničkog domaćinstva:
    a) Potvrda o visini plaće zaposlenih članova domaćinstva,
    b) Ček od PIO/MIO o visini penzije/mirovine (porodična/obiteljska,
         starosna penzija/mirovina, invalidska penzija/mirovina)
         ako je član domaćinstva penzioner/ umirovljenik

**VII**

Javni poziv ostaje otvoren 20 dana od dana objavljivanja na oglasnim tablama/pločama Općine Fojnica i Mjesnih zajednica, te Web stranici Općine Fojnica www.fojnica.ba.

**Krajnji rok za podnošenje prijava je 28.12.2011. godine.**

**XII**

Prijave sa svim traženim dokumentima dostaviti lično ili poštom preporučeno, sa naznakom “Prijava na Javni oglas za dodjelu studentskih stipendija – ne otvarati” na adresu: OPĆINA FOJNICA – Komisiji za dodjelu stipendija studentima općine Fojnica, ul. Bosanska 94, 71270 Fojnica.

Salkan Merdžanić
Načelnik općine Fojnica